Bicol Standard

An Bicol Standard sarong diyaryo na ipinupublikar lambang aldaw nin Myerkoles sa rehiyon Bikol. Sa presente, an tagapalagda kan diyaryo na ini iyo si Gil Basmayor mantang an mga editor iyo sinda Michelle Villa-Real Basmayor asin Melissa Villa-Real Basmayor. An opisina kan diyaryo makukua sa 135 San Jose Street, San Felipe, Syudad nin Naga.

An peryodikong ini nasusurat sa Ingles asin an likod na pahina an bareta asin tampok na mga artikulo nasusurat man sa tataramon na Bikol.

Historia 
An Bicol Standard ipigmukna kan taon 1992 Syudad nin Naga ni Gil Basmayor, sarong komentarista radyo asin dating presentor kan bareta sa telebisyon sa Camarines Sur.

Kan taon 2013, ipiglansar kan Bicol Standard an opisyal na websityo kaini na may parehong ngaran, kun saen uru-aldaw ipinupublikar an mga bareta asin iba pang impormasyon manungod sa mga probinsyang kaayon sa rehiyon.

Websityo 
 www.bicolstandard.com - Opisyal na websityo kan Bicol Standard

Hilingon man
 Bicol Mail
 Vox Bikol

 Mga peryodikong semanal sa Syudad nin Naga
 Mga peryodiko sa Filipinas